hotchpotch/miracl-hf-unified huggingface dataset:
หลังคาแดง
หลังคาแดง เป็นภาพยนตร์ไทยที่ออกฉายในปี พ.ศ. 2530 กำกับโดย ยุทธนา มุกดาสนิท นำแสดงโดย ธงไชย แมคอินไตย์ ในบทบาทของคนบ้าชื่อ ""โกยทอง"" หรือ ""ทองดี"" ร่วมด้วย จินตหรา สุขพัฒน์, มยุรา ธนะบุตร, ชนประคัลภ์ จันทร์เรือง, อัจฉราพรรณ ไพบูลย์สุวรรณ, ธิติมา สังขพิทักษ์ และ ล้อต๊อก โดยมี สุทธิพงษ์ ธรรมวุฒิ เป็นผู้ช่วยผู้กำกับ ทำรายได้ประมาณ 9 ล้านบาท ถ่ายทำด้วยฟิล์ม 35 มม. บันทึกเสียงจริง ซาวด์ออนฟิล์ม 
ในปี พ.ศ. 2547 ได้มีการสร้างเป็นละครโทรทัศน์ทางช่อง 7 สี ผ่านการพิจารณาอนุมัติของบอร์ดคณะกรรมการพิจารณาและการบริหารช่อง 7
 ออกอากาศวันที่ 28 เมษายน - 3 มิถุนายน 2547 นำแสดงโดย ดนุพร ปุณณกันต์, จีรนันท์ มะโนแจ่ม, สินจัย เปล่งพานิช, กิตติพันธ์ พุ่มสุโข, ศิวัฒน์ โชติชัยชรินทร์ โดย ศรัณยู วงษ์กระจ่าง เป็นผู้กำกับการแสดงและร่วมแสดง
 แต่หลังจากนั้นได้มีคำสั่งจากบอร์ดคณะกรรมการพิจารณาการบริหารช่องเจ็ด ให้ลดจำนวนตอนออกอากาศลง เป็นคำสั่งจากบอร์ดบริหารช่องเจ็ด
เลสลี นีลเซน
เลสลี วิลเลียม นีลเซน, โอซี () (11 กุมภาพันธ์ ค.ศ. 1926 - 28 พฤศจิกายน ค.ศ. 2010) เป็นนักแสดง ดาราตลก ชาวแคนาดา-อเมริกัน มีผลงานแสดงภาพยนตร์มากกว่า 100 เรื่องและรายการโทรทัศน์มากกว่า 1,500 ครั้ง ได้รับบทบาทมากกว่า 220 บทบาท เขาเกิดในรีไจนา รัฐซัสแคตเชวัน เขามีชื่ออยู่ในกองทัพอากาศแคนาดาและทำงานเป็นดีเจก่อนที่จะได้รับทุนกับเนเบอร์ฮูดเพลย์เฮาส์ เขาเริ่มบทบาทอาชีพทงโทรทัศน์ใน ค.ศ. 1948 จากนั้นก็ปรากฏตัวในรายการโทรทัศน์กว่า 50 ครั้งภายในเวลา 2 ปี ทางด้านภาพยนตร์เขาเริ่มแสดงภาพยนตร์ครั้งแรกในปี ค.ศ. 1956 โดยแสดงในบทดราม่า หนังคาวบอยและหนังรัก นีลเซนแสดงนำในภาพยนตร์เรื่อง "Forbidden Planet" (1956) and "The Poseidon Adventure" (1972) ได้รับเสียงวิจารณ์ด้านบวก
ถึงแม้ว่าเขาจะรับบทบาทการแสดงที่หลากหลายทั้งในโทรทัศน์และภาพยนตร์ แต่จากบทหมอหน้าตายในเรื่อง "Airplane!" (1980) ถือเป็นจุดพลิกผันของอาชีพเขา นีลเซนรับบทบาทในแสดงหลายภาคของ "The Naked Gun" สร้างมาจากซีรีส์ทางโทรทัศน์เรื่อง "Police Squad!" ที่เขาร่วมแสดงด้วย ใน 2 ทศวรรษหลัง เขาแสดงในหนังล้อเลียนหลายเรื่อง หลายเรื่องได้รับเสียงวิจารณ์ด้านลบ แต่อันดับบนตารางบ็อกซ์ออฟฟิสทำได้ดี เขายังมีชื่ออยู่ในแคนาดาวอล์กออฟเฟมและฮอลลีวูดวอล์กออฟเฟม
ด้านชีวิตส่วนตัวเขาสมรส 4 ครั้ง และมีบุตรสาว 2 คนจากการสมรสครั้งที่ 2 เมื่อวันที่ 28 พฤศจิกายน ค.ศ. 2010 นีลเซนเสียชีวิตขณะหลังอยู่ที่เมืองฟอร์ตลอเดอร์เดล รัฐฟลอริดา
ฟุตบอลทีมชาติโรมาเนีย
ฟุตบอลทีมชาติโรมาเนีย () เป็นฟุตบอลทีมชาติของประเทศโรมาเนีย ภายใต้การดูแลของสหพันธ์ฟุตบอลโรมาเนีย
"ดูบทความหลัก: ฟุตบอลชิงแชมป์แห่งชาติยุโรป 2016"
ในฟุตบอลชิงแชมป์แห่งชาติยุโรป 2016 ที่ฝรั่งเศส โรมาเนียอยู่ในกลุ่มเอ ร่วมกับเจ้าภาพฝรั่งเศส, สวิตเซอร์แลนด์ และแอลบาเนีย ผลการแข่งขันในรอบแรก โรมาเนียไม่สามารถเอาชนะได้เลย โดยเสมอไป 1 นัด และแพ้ 2 นัด ทำให้เป็นชาติแรกที่ต้องตกรอบในการแข่งขันคราวนี้ โดยโรมาเนียยิงประตูได้ 2 ประตู จาก 2 นัด ซึ่งก็มาจากจุดโทษทั้ง 2 ประตู
ข้าวทอง
ข้าวทอง () เป็นพันธุ์ข้าวที่ถูกพัฒนาขึ้นมาโดยวิธีทางพันธุวิศวกรรม ให้ข้าวสามารถสังเคราะห์บีตา-แคโรทีน (เป็นสารตั้งต้นของวิตามินเอ) ได้ เพื่อใช้เป็นอาหารในแหล่งพื้นที่ที่มีการขาดไวตามินเอ
อินโก โปเตรคูส (Ingo Potrykus) แห่งสถาบันวิทยาการพืช สถาบันเทคโนโลยีสวิสเซอร์แลนด์ (Institute of Plant Sciences at the ETH Zürich Swiss Federal Institute of Technology) ร่วมกับปีเตอร์ เบเยอร์ (Peter Beyer) แห่งมหาวิทยาลัยไฟรเบอร์ (Freiburg University) ได้ร่วมกันสร้างสายพันธุ์ข้าวทองขึ้น โดยโครงการได้เริ่มตั้งแต่ปี ค.ศ. 1992 และได้ตีพิมพ์ผลงานในปี ค.ศ. 2000 ซึ่งการสร้างสายพันธุ์ข้าวทอง ถือได้ว่าเป็นผลงานที่สำคัญของเทคโนโลยีชีวภาพ ที่นักวิจัยสามารถปรับแต่งกระบวนการชีวสังเคราะห์ได้ทั้งกระบวนการ
พันธุ์ข้าวตามธรรมชาตินั้นมีการผลิตสารบีตา-แคโรทีนออกมาอยู่แล้วเพียงแต่สารนั้นจะอยู่ที่ใบ ไม่ได้อยู่ในส่วนของเอนโดสเปิร์ม ซึ่งอยู่ในเมล็ดข้าว
พันธุ์ข้าวทองนั้นถูกสร้างขึ้นโดยการต้ดต่อยีนสังเคราะห์บีตา-แคโรทีน ไพโตนซินเตส (phytoene synthase) จาก ต้นแดฟโฟดิล (daffodil) และ ซีอาร์ทีหนึ่ง (crt1) จาก แบคทีเรีย เออวินเนีย ยูเรโดวารา (Erwinia uredovara) เข้าไปในจีโนมของข้าวตรงส่วนที่เกี่ยวข้องกับเอนโดสเปิร์ม จึงทำให้ข้าวที่ได้มีบีตา-แคโรทีน อยู่ในเอนโดสเปิร์ม
ต่อมาข้าวทองได้ถูกผสมกับสายพันธุ์ข้าวท้องถิ่นของฟิลิปปินส์ ไต้หวัน และ ข้าวอเมริกาพันธุ์โคโคไดร์ (Cocodrie)
การทดลองภาคสนามในไร่ของพันธุ์ข้าวทองครั้งแรก ถูกดำเนินการโดยศูนย์การเกษตร มหาวิทยาลัยรัฐหลุยเซียร์น่า (Lousiana State University) ในปี ค.ศ. 2004
การทดลองภาคสนามจะช่วยให้ผลการประเมินคุณค่าทางอาหารของพันธุ์ข้าวทองได้แม่นยำขึ้น และจากการทดลองในขั้นต้นพบว่าพันธุ์ข้าวทองที่ปลูกจริงในไร่มีปริมาณสารบีตา-แคโรทีนมากกว่าที่ปลูกในเรือนกระจกราวๆ 4 ถึง 5 เท่า
ค.ศ. 2005 ทีมนักวิจัยของบริษัทซินเจนต้า (Syngenta) ได้พัฒนาสายพันธุ์ข้าวทองขึ้นมาอีกสายพันธุ์ ชื่อว่า พันธุ์ข้าวทอง 2 (Golden Rice 2) โดยการรวมเอาไฟโตนซินเตสยีนจากข้าวโพดเลี้ยงสัตว์กับซีอาร์ทีหนึ่งของพันธุ์ข้าวทองเดิม
พันธุ์ข้าวทอง 2 นี้มีรายงานว่าสามารถให้คาโรตินอยด์ได้มากถึง 37 µg/g หรือ มากกว่าพันธุ์ข้าวทองดั่งเดิมได้ถึง 23 เท่า
อินโค โปไตรคูส คาดว่าสายพันธุ์ข้าวทองน่าจะผ่านปัญหาเรื่องการกฎระเบียบต่างและสามารถที่จะออกสู่ตลาดได้ในปี ค.ศ. 2012
ฟุตบอลทีมชาติสวีเดน
ฟุตบอลทีมชาติสวีเดน () เป็นฟุตบอลทีมชาติจากราชอาณาจักรสวีเดน ภายใต้การดูแลของสมาคมฟุตบอลสวีเดน
สวีเดน นับเป็นชาติเดียวเท่านั้นที่เป็นเจ้าภาพฟุตบอลโลก แล้วในรอบชิงชนะเลิศเป็นฝ่ายแพ้ โดยแพ้ให้กับบราซิลไปในปี 1958 ในฟุตบอลชิงแชมป์แห่งชาติยุโรป 1992 หรือยูโร 1992 สวีเดนเป็นเจ้าภาพ และเข้าถึงรอบรองชนะเลิศ และผ่านเข้าถึงรอบสุดท้ายของฟุตบอลโลก 5 สมัยติดต่อกัน และฟุตบอลชิงแชมป์แห่งชาติยุโรป นับตั้งแต่ฟุตบอลชิงแชมป์แห่งชาติยุโรป 2000 หรือยูโร 2000 เป็นต้นมา สวีเดนก็ได้ผ่านเข้าสู่การแข่งขันรอบสุดท้ายทุกครั้ง
เอมีลีโอ เด โบโน
เอมีลีโอ เด โบโน (; 28 กันยายน ค.ศ. 1871 - 1 พฤศจิกายน ค.ศ. 1956) เป็นนักการเมืองเป็นสมาชิกพรรคฟาสซิสต์และเป็นนายพลสังกัดกองทัพแห่งราชอาณาจักรอิตาลีภายใต้ยุคเผด็จการของนายกรัฐมนตรีเบนิโต มุสโสลินีเขามีส่วนร่วมในสงครามอิตาลี-อะบิสซิเนียครั้งที่สอง เมื่อหลังสงครามโลกครั้งที่สองยุติ เอมีลีโอ เด โบโน ได้ถูกตัดสินโทษฐานอาชญากรรมสงคราม โดยการจำคุกเพียงสิบปีก็ถูกปล่อยเป็นอิสระ เขาเสียชีวิตในเมืองเวอร์โรน่าในปีต่อมา
เจ้าชายแรนีเยที่ 3 องค์อธิปัตย์แห่งโมนาโก
เจ้าชายแรนีเยที่ 3 องค์อธิปัตย์แห่งโมนาโก (31 พฤษภาคม ค.ศ. 1923 – 6 เมษายน ค.ศ. 2005) พระนามเต็ม แรนีเย หลุยส์ อ็องรี มักซ็องส์ แบร์ทร็อง กรีมัลดี
(Rainier Louis Henri Maxence Bertrand Grimaldi) พระโอรสในเจ้าหญิงชาร์ลอตต์ ดัชเชสแห่งวาเลนตินัว พระราชธิดานอกสมรสในเจ้าชายหลุยส์ที่ 2 แห่งโมนาโก กับเจ้าชายปีแยร์ ดยุกแห่งวาเลนตินัว ทรงอภิเษกสมรสกับนักแสดงผู้ได้รับรางวัลออสการ์ชาวอเมริกัน เกรซ เคลลี และมีพระราชโอรส-ธิดาด้วยกัน 3 พระองค์ ได้แก่ เจ้าหญิงการอลีน เจ้าหญิงแห่งฮาโนเวอร์, เจ้าชายอาลแบร์ที่ 2 องค์อธิปัตย์แห่งโมนาโก และเจ้าหญิงสเตฟานีแห่งโมนาโก ภายหลังเกรซ เคลลี ได้สิ้นพระชนม์ลงก่อน หลังจากการสิ้นพระชนม์ของพระมเหสี เจ้าชายแรนีเยทรงครองตนเป็นโสดตลอดพระชนม์ชีพ พระองค์ถือเป็นองค์อธิปัตย์ที่ครองราชสมบัติยาวนานที่สุดของโมนาโกเป็นเวลากว่า 50 ปี และอันดับที่สองของโลก รองจากพระบาทสมเด็จพระเจ้าอยู่หัวภูมิพลอดุลยเดช
เจ้าชายแรนีเยที่ 3 แห่งโมนาโก เสด็จสวรรคตในเวลา 06.30 นาฬิกา ของวันที่ 6 เมษายน ค.ศ. 2005 หลังจากประชวรเป็นเวลายาวนาน สิริพระชนมายุได้ 81 พรรษา พระบรมศพของพระองค์ถูกฝังเคียงข้างเกรซ เคลลี มเหสีผู้เป็นที่รัก ณ มหาวิหารนักบุญนิโคลัส ซึ่งเป็นสถานที่ที่พระองค์ทรงอภิเษกสมรสกับพระมเหสี ภายหลังพระราชโอรสเพียงหนึ่งเดียวของพระองค์คือ เจ้าชายอาลแบร์ที่ 2 แห่งโมนาโก จึงครองราชย์ต่อมา
แอ๊กซ์ (ผลิตภัณฑ์ระงับกลิ่นกาย)
แอ็กซ์ () เป็นผลิตภัณฑ์ระงับกลิ่นกายสำหรับผู้ชายในรูปแบบบอดี้สเปรย์และโรลออน แอ๊กซ์ เป็นยี่ห้อสินค้าที่อยู่ในเครือยูนิลีเวอร์
Axe เป็นผลิตภัณฑ์ที่เริ่มต้นขึ้นในประเทศฝรั่งเศส เมื่อปี พ.ศ. 2526 ต่อมาได้เผยแพร่ไปยังประเทศอังกฤษ ในปี พ.ศ. 2528 โดยใช้ชื่อว่า "lynx" และเริ่มขยายในทั่วยุโรป
แอ๊กซ์ในประเทศไทย เคยออกผลิตภัณฑ์ประเภทโฟมล้างหน้า โลชั่น เจลอาบน้ำ เจลใส่ผม ครีมโกนหนวด แต่ผลิตภัณฑ์ในประเทศไทยที่สำคัญ คือ ผลิตภัณฑ์ระงับกลิ่นกาย
อัตราส่วนลักษณะ
อัตราส่วนลักษณะ () อาจเรียกว่า "อัตราส่วนภาพ" หรือ "อัตราส่วนจอภาพ" คืออัตราส่วนของความสูงต่อความกว้างหรือความกว้างต่อความสูงของภาพโดยให้ขนาดที่ใหญ่กว่านำหน้าเสมอซึ่งจะมีอยู่หลายขนาดเช่น ภาพที่มีความสูง 1 ส่วนและกว้าง 1 ส่วนจะมีอัตราส่วนลักษณะจะเป็น 1:1 ภาพที่ได้จะเป็นรูปสี่เหลี่ยมจัตุรัส ภาพที่มีความสูง 4 ส่วนและความกว้าง 3 ส่วนจะมีอัตราส่วนลักษณะเป็น 4:3 ภาพจะมีลักษณะเป็นสี่เหลี่ยมผืนผ้า ภาพที่มีความสูง 110 ส่วนและความกว้าง 137 ส่วน อัตราส่วนลักษณะจะเป็น 1.25:1 หรือ 5:4 ขนาดภาพลักษณะนี้เราจะพบได้จากการชมภาพยนตร์หรือที่เรียกว่าภาพแบบ Widescreen (ค่า Resolution ของภาพแบบ Widescreen จะมีตัวอักษร W นำหน้าเช่น WVGA = 854 x 480 , WSVGA = 1024 x 576 , WXGA = 1280 x 720)
หน่วยงานพิเศษของสหประชาชาติ
นอกจากองค์การหลักทั้ง 6 องค์กรแล้ว (ยกเว้นคณะมนตรีภาวะทรัสตีแห่งสหประชาชาติที่ได้ยุติการปฏิบัติงานในปี พ.ศ. 2537) ยังมีการตั้งหน่วยงานพิเศษของสหประชาชาติขึ้นมาทำหน้าที่พิเศษซึ่งเป็นไปตามกฎบัตรสหประชาชาติว่า องค์กรหลักของสหประชาชาติทั้ง 5 สามารถตั้งหน่วยงานพิเศษขึ้นมาเพื่อการทำงานในรูปแบบต่างๆ ได้
หน่วยงานพิเศษที่ตั้งขึ้นมาจากองค์กรหลักของสหประชาชาติทั้ง 5 องค์กรนั้น หน่วยงานพิเศษบางหน่วยงานอาจจะไม่ได้ขึ้นกับองค์กรใดองค์กรหนึ่งของสหประชาชาติเพียงอย่างเดียว บางหน่วยงานพิเศษที่ก่อตั้งขึ้นมานั้นอาจจะขึ้นอยู่กับองค์กรที่มีมากกว่า 1 องค์กรก็ได้หรือก็ขึ้นอยู่กับทุกๆองค์กรในสหประชาชาติก็ได้
ปัจจุบันหน่วยงานพิเศษของสหประชาชาติมีทั้งสิ้น 15 หน่วยงานพิเศษในเครือสหประชาชาติ รายชื่อหน่วยงานพิเศษในเครือสหประชาชาติมีดังนี้
องค์การอาหารและการเกษตรแห่งสหประชาชาติ (FAO) เป็นองค์การระหว่างประเทศที่มีจุดประสงค์ที่จะนำไปสู่ความพยายามระหว่างประเทศร่วมกันเพื่อบรรเทาความหิวโหยทั้งในประเทศพัฒนาแล้วและประเทศกำลังพัฒนา โดยองค์การฯ นี้จะเป็นเวทีกลางที่ทุกประเทศรัฐสมาชิกสหประชาชาติมาร่วมกันทำนโยบายและข้อตกลงต่างๆ โดยอาณัติของ FAO คือการเพิ่มสารอาหารที่จำเป็นในร่างกายของมนุษย์และเพิ่มผลผลิตทางการเกษตรให้เพียงพอกับความต้องการ โดยให้ประชากรในชนบทมีคุณภาพชีวิตที่ดีขึ้นและนำไปสู่ความเจริญเติบโตทางเศรษฐกิจของโลก สำนักงานใหญ่ขององค์การอาหารและการเกษตรของสหประชาชาติตั้งอยู่ที่กรุงโรม ประเทศอิตาลี
องค์การการบินพลเรือนระหว่างประเทศก่อตั้งขึ้นในปี พ.ศ. 2490 เป็นองค์การระหว่างประเทศที่ทำหน้าที่ร่วมกันพัฒนาหลักการและเทคนิคของการเดินทางทางอากาศระหว่างประเทศ และวางแผนส่งเสริมการพัฒนาของการขนส่งทางอากาศระหว่างประเทศ โดยสำนักงานใหญ่ตั้งอยู่ที่ เมืองมอนทรีออล รัฐควิเบก ประเทศแคนาดา
องค์การแรงงานระหว่างประเทศ (ILO) เป็นองค์การระหว่างประเทศที่เกี่ยวกับแรงงาน โดยมีสำนักงานใหญ่ตั้งอยู่ที่เมืองเจนีวา ประเทศสวิตเซอร์แลนด์ ก่อตั้งขึ้นในปี พ.ศ. 2462 เป็นองค์การระหว่างประเทศที่เกิดขึ้นในการเจรจาต่อรองของสนธิสัญญาแวร์ซายและสันนิบาตชาติ ซึ่งปัจจุบันถูกแทนที่ด้วยสหประชาชาติหลังจากความล้มเหลวในการป้องกันการเกิดเหตุการณ์สงครามโลกครั้งที่สองในเวลาต่อมา และเป็นสมาชิกของระบบสหประชาชาติ
กองทุนการเงินระหว่างประเทศเป็นองค์การระหว่างประเทศที่ทำหน้าที่ให้ความร่วมมือทางการเงินและรักษาความมั่นคงทางการเงิน ทำหน้าที่เป็นเวทีเจรจาต่อรอง และให้ความช่วยเหลือในเรื่องการเงิน สำนักงานใหญ่ตั้งอยู่ที่กรุงวอชิงตัน ดี.ซี. สหรัฐอเมริกา
สำนักงานใหญ่ของศาลยุติธรรมระหว่างประเทศตั้งอยู่ที่กรุงเฮก ประเทศเนเธอร์แลนด์
เขี้ยวอาฆาต
เขี้ยวอาฆาต เป็นภาพยนตร์ไทยแนวสยองขวัญ มีกำหนดเข้าฉายวันพฤหัสบดีที่ 29 เมษายน พ.ศ. 2553 จัดทำโดยพระนครฟิลม์ กำกับโดย พจน์ อานนท์, ธนดล นวลสุทธิ์ และ ธรรมนูญ สกุลบูรณ์ถนอม ซึ่งเป็นภาพยนตร์ที่นำข่าวหน้าหนึ่งที่เกี่ยวกับผีและความตาย
ปฏิทินก่อนเกรโกเรียน
ปฏิทินก่อนเกรโกเรียน เป็นการต่อปฏิทินเกรโกเรียนย้อนหลังไปในอดีตก่อนการใช้ปฏิทินเกรโกเรียนอย่างเป็นทางการครั้งแรกในปี ค.ศ. 1582
ปฏิทินก่อนเกรโกเรียนเป็นสิ่งที่จำเป็นอย่างชัดเจนสำหรับวันที่ทั้งหมดก่อน ค.ศ. 1582 โดย ISO 8601:2004 (ข้อ 3.2.1) หากคู่แลกเปลี่ยนข้อมูลตกลงใจ ปฏิทินดังกล่าวถูกใช้มากที่สุดโดยนักวิชาการมายา โดยเฉพาะอย่างยิ่งเมื่อแปลงวันที่จากปฏิทินแบบรอบยาวมายา (ศตวรรษที่ 1 ก่อนคริสตกาล - คริสต์ศตวรรษที่ 10) อย่างไรก็ตาม ไม่ว่านักดาราศาสตร์หรือนักประวัติศาสตร์ที่ไม่ได้ศึกษาเกี่ยวกับมายาไม่ค่อยได้ใช้มันมากนัก
สำหรับปฏิทินเหล่านี้ สามารถแบ่งออกเป็นระบบการนับปีก่อนคริสต์ศักราชในสองวิธี นักบุญบีดและนักประวัติศาสตร์ในภายหลังไม่ถือว่าเลขศูนย์ในภาษาละติน "nulla" เป็นปี (ดู ค.ศ. 0) ดังนั้น ปีก่อนหน้า ค.ศ. 1 จึงเป็น 1 ปีก่อนคริสตกาล ในระบบนี้ 1 ปีก่อนคริสตกาลเป็นปีอธิกสุรทิน (เหมือนกับในปฏิทินก่อนจูเลียน) ในทางคณิตศาสตร์ เป็นการสะดวกมากกว่าที่จะถือว่ามี ค.ศ. 0 และกำหนดให้ปีก่อนหน้านั้นเป็นจำนวนเต็มลบ เพื่อจุดประสงค์เฉพาะในการอำนวยความสะดวกในการคำนวณตัวเลขของปีระหว่างจำนวนลบ (ปีก่อนคริสตกาล) และจำนวนบวก (คริสต์ศักราช) นอกจากนี้ยังใช้ในการนับปีทางดาราศาสตร์และในระบบวันที่มาตรฐานระหว่างประเทศ ISO 8601 ในระบบเหล่านี้ ถือว่า ค.ศ. 0 เป็นปีอธิกสุรทิน
ถึงแม้ว่าปฏิทินจูเลียนในนามจะเริ่มใช้ตั้งแต่ 45 ปีก่อนคริสตกาล ปีอธิกสุรทินระหว่าง 45 ปี จนถึง 1 ปีก่อนคริสตกาลไม่เป็นระเบียบ ดังนั้น ปีอธิกสุรทินที่เกิดขึ้นทุก 4 ปีของปฏิทินจูเลียนจึงถูกใช้เฉพาะเพียงระหว่าง ค.ศ. 1 จนถึง ค.ศ. 1582 หรือหลังจากนั้นเท่านั้น ดังนั้น นักประวัติศาสตร์และนักดาราศาสตร์จึงมักจะใช้ปฏิทินจูเลียนที่แท้จริงระหว่างช่วงเวลานี้ แต่เมื่อวันที่ตามฤดูกาลเริ่มมีความสำคัญมากขึ้น ปฏิทินก่อนเกรโกเรียนจึงถูกใช้เป็นบางครั้ง โดยเฉพาะอย่างยิ่งเมื่อกล่าวถึงวัฒนธรรมที่มิได้ใช้ปฏิทินจูเลียน
ปฏิทินก่อนเกรโกเรียนบางครั้งถูกใช้ในซอฟต์แวร์คอมพิวเตอร์เพื่อทำให้ง่ายต่อการจัดระเบียบวันที่ในสมัยโบราณ ยกตัวอย่างเช่น ปฏิทินที่ใช้ใน MySQL, SQLite, PHP, CIM, Delphi และ COBOL
ศึกเทวดา
"ระวังสับสนกับภาพยนตร์อีกเรื่องที่มีชื่อคล้ายกัน คือ สงครามเทวดา"
ศึกเทวดา () เป็นภาพยนตร์บอลลีวู้ด เมื่อปี พ.ศ. 2511 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก
เนื้อหาของเรื่องนี้ ตอนต้นเรื่องกล่าวถึงชราสันธ์ ศิศุปาล และรุกมินได้บุกเมืองมถุราของพระกฤษณะ และกล่าวถึงตอนที่พระพลรามวิวาห์กับนางเรวดี ตอนกลางเรื่องกล่าวถึงการที่พระกฤษณะได้พาผู้คนอพยพไปอยู่ที่เมืองทวารกา และตอนที่พระกฤษณะแต่งงานกับนางรุกมิณี ท้ายเรื่องกล่าวถึงฆโฎต์กัจและอภิมันยุทำลายงานวิวาห์ของลักษมัน ลูกชายของทุรโยธน์และสงครามครั้งยิ่งใหญ่ของ พระอนิรุทธิ์ ระหว่างพระพลรามกับท้าวพนาสูร และพระกฤษณะ กับพระศิวะภาพยนตร์เรื่องนี้มีฉากที่ถูกตัดไปหลายฉาก ดังนี้
จุลธาตุ
ในเคมีวิเคราะห์ จุลธาตุ () หมายถึง ธาตุที่มีความเข้มข้นเฉลี่ยน้อยกว่า 100 อะตอมต่อล้านอะตอมของส่วนผสมทั้งหมด (< 100 ppm) ของสารตัวอย่าง หรือธาตุที่มีน้ำหนักน้อยกว่า 100 ไมโครกรัมต่อสารตัวอย่างที่หนัก 1 กรัม
ในชีวเคมี จุลธาตุ หมายถึง ธาตุทางเคมีที่ต้องการในปริมาณน้อย ๆ เพื่อใช้ในการเจริญเติบโตของสิ่งมีชีวิต จุลธาตุ บางครั้งถูกเรียกว่า จุลสารอาหาร (micronutrient)
สำหรับธรณีเคมี จุลธาตุ หมายถึง ธาตุทางเคมี ที่มีความเข้มข้นน้อยกว่า 1000 อะตอมต่ออะตอมทั้งหมดของหิน 1 ล้านอะตอม (1000 ppm)
รัชทายาทแห่งโมนาโก
รัชทายาทแห่งโมนาโก () คือตำแหน่งที่ใช้เรียกรัชทายาทคนแรกที่มีสิทธิสืบทอดราชบัลลังก์แห่งราชรัฐโมนาโก ซึ่งอาจเป็นทายาทผู้มีสิทธิโดยตรง หรืออาจเป็นทายาทโดยสันนิษฐาน ทั้งชายและหญิง ซึ่งแต่ดั้งเดิมรัชทายาทที่เป็นชาย จะได้รับอิสริยยศ "มาควิสแห่งโบกซ์" ควบคู่ไปด้วย อย่างไรก็ตามไม่ว่าจะเป็นรัชทายาทหรือองค์อธิปัตย์ทุกพระองค์ในราชวงศ์กรีมัลดี จะมีฐานันดรศักดิ์เป็น "His หรือ Her Serene Highness"
* เจ้าหญิงกาเบรียลาและเจ้าชายฌักทรงเป็นฝาแฝด โดยเจ้าหญิงกาเบรียลาประสูติกาลก่อน 2 นาที แต่หลังจากเจ้าชายฌักประสูติกาล ตำแหน่งรัชทายาทจึงตกแก่เจ้าชายด้วยเป็นรัชทายาทผู้มีสิทธิตรง
สารลดแรงตึงผิว
สารลดแรงตึงผิว () เป็นสารประกอบที่ทำให้แรงตึงผิวของของเหลวลดลง ช่วยให้การกระจายตัวของของเหลวดีขึ้น และช่วยลดแรงตึงผิวระหว่างของเหลวสองชนิดหรือระหว่างของเหลวกับของแข็ง สารลดแรงตึงผิวสามารถใช้เป็น น้ำยาซักล้าง อีมัลชั่น โฟมมิ่งเอเจนต์ หรือ ดิสเพอส์แซนต์ สารชนิดนี้จะมีทั้งส่วนที่มีและไม่มีขั้ว เมื่ออยู่ในน้ำจึงมักจัดตัวเป็นไมเซลล์
สารลดแรงตึงผิวแบ่งตามแหล่งที่มาได้ 2 ประเภท คือ สารลดแรงตึงผิวสังเคราะห์และสารลดแรงตึงผิวชีวภาพ ซึ่งแบ่งย่อยได้อีกดังนี้ 
สารลดแรงตึงผิวสังเคราะห์ได้จากปฏิกิริยาทางเคมี นิยมแบ่งเป็น 4 ชนิดตามลักษณะส่วนที่ชอบน้ำของโมเลกุล ได้แก่ สารลดแรงตึงผิวที่มีประจุบวก สารลดแรงตึงผิวที่มีประจุลบ สารลดแรงตึงผิวที่ไม่มีประจุ และสารลดแรงตึงผิวที่มีทั้งประจุบวกและลบ ตัวอย่างเช่น polyoxyethylene sorbitan monooleate (Tween80), polyoxyethylene(23)dodecanol (Brij35), sodium dodecyl sulfate (SDS) และ cetyltrimetylamonium bromide (CTMAB) เป็นต้น
สารลดแรงตึงผิวชีวภาพแบ่งได้เป็น 5 ชนิดตามองค์ประกอบทางเคมีและชนิดของจุลินทรีย์ที่สร้างขึ้น ได้แก่ ไกลโคลิปิด ลิพอเปปไทด์ และลิพอโปรตีน กรดไขมัน ฟอสโฟลิปิด และนิวทรัลลิปิด สารลดแรงตึงผิวที่เป็นพอลิเมอร์ สารลดแรงตึงผิวที่เป็นอนุภาค หรือเป็นเซลล์จุลินทรีย์ทั้งเซลล์ ตัวอย่างสารลดแรงตึงผิวชีวภาพ ได้แก่ แรมโนลิปิด (rhamnolipid) ผลิตขึ้นได้จาก "Pseudomonas" sp. เซอแฟกทิน (surfactin) ผลิตจาก "Bacillus subtilis" อลาซาน (alasan) ผลิตจาก "Acinetobacter radioresistens" และซาพอนิน (saponin) เป็นสารลดแรงตึงผิวที่ได้จากพืช เป็นต้น
สารลดแรงตึงผิว ถูกใช้งานอย่างกว้างขวาง เป็นตัวช่วยผสมส่วนผสมอื่นๆให้เข้ากันได้ดีขึ้น และ ถูกใช้ในผลิตภัณฑ์ต่างๆเช่น น้ำยาซักผ้า, น้ำยาปรับผ้านุ่ม , อีมัลชั่น, สี, กาว, หมึก, น้ำยาไล่หมอก, น้ำจับใบสำหรับสารกำจัดศัตรูพืช, น้ำยาลดคำผิด, เครื่องสำอาง, แชมพู, น้ำนวดผม, ยาสีฟัน, น้ำยาดับเพลิง
สารลดแรงตึงผิวมีบทบาทที่สำคัญอย่างยิ่งในชีวิตประจำวันของมนุษย์ ในร่างกายมนุษย์ก็มีสารลดแรงตึงผิวประกอบอยู่ เช่น Gall Acid ซึ่งจะย่อยสารประเภทไขมันได้ สารลดแรงตึงผิวมีประโยชน์หลายๆ ด้าน โดยเป็นส่วนประกอบที่สำคัญของผลิตภัณฑ์ต่างๆ และเป็นส่วนสำคัญในกระบวนการผลิตต่างๆ ได้แก่
, สารลดแรงตึงผิวเป็นส่วนประกอบในผลิตภัณฑ์ทำความสะอาด เช่น ผงซักฟอก สบู่ ยาสีฟัน ยาสระผม ครีมนวดผม และผลิตภัณฑ์ที่มีฟอง 
, สารลดแรงตึงผิวเป็นส่วนประกอบในเครื่องสำอางและครีมกันแดด
, สารลดแรงตึงผิวถูกนำมาใช้ในทางการแพทย์ ผลิตยา
, สารลดแรงตึงผิวถูกนำมาใช้ในอุตสาหกรรม เช่น กระบวนการย้อมผ้า การเคลือบสีไม้หรือโลหะ การผลิตพลาสติก การทำหนังสัตว์ การผลิตเนยเทียม เค้กและไอศกรีม 
, สารลดแรงตึงผิวถูกนำมาใช้ในการแก้ไขปัญหาสิ่งแวดล้อม เช่น บำบัดน้ำเสีย มลพิษทางดิน ดูดซับของเสีย 
, สารลดแรงตึงผิวถูกนำมาใช้ในกระบวนการสกัดแยก เช่น การสกัดแยกแร่ การแยกน้ำมัน ออกจากน้ำ
วายน็อตเซเว่น
วายน็อตเซเว่น () เป็นวงดนตรีร็อกในแนวออลเทอร์นาทิฟสัญชาติไทยมีเพลงดังอย่างเพลง "ทิ้งรักลงแม่น้ำ, ค่อย ๆ พูด, yeah!yeah!, เรื่องขี้หมา" สมาชิกวงวายน็อตเซเว่นประกอบไปด้วย เหน่ง เกษม วงศ์สรรคกร (ร้องนำ), กอล์ฟ รุ่งโรจน์ ผลหว้า (เบส,หัวหน้าวง,ร้องนำ เพลง วัฏจักรของชาติชาย แมลงเม่า ดิ่งลงไป ช้าก่อน อย่าสั่งให้ฉันตาย (ไม่มีทาง) ), ก้อย ธานี พรหมศรี (กีต้าร์), แป๊ะ จิรวุฒิ สังคะกุล (กีตาร์) ไก่ ณกรณ์ จุ้ยนุชศิลป์ (กลอง) โด๊ด สงกรานต์ คงประโยชน์ (คีย์บอร์ด) และ เชษฐ์ พิเชษฐ์ เครือวัลย์ (กีต้าร์)
โทนี วิลสัน
แอนโทนี ฮาวเวิร์ด "โทนี" วิลสัน (, 20 กุมภาพันธ์ ค.ศ. 1950 – 10 สิงหาคม ค.ศ. 2007) เป็นเจ้าของค่ายเพลง ผู้จัดรายการโทรทัศน์และวิทยุ ผู้จัดการไนท์คลับชาวอังกฤษ เป็นนักข่าวสังกัดช่องกรานาดาทีวีและบีบีซี
วิลสัน เป็นเจ้าพ่อแห่งเพลงที่อยู่เบื้องหลังความสำเร็จของวงดนตรีแมนเชสเตอร์ เขาเป็นหนึ่งในผู้ร่วมก่อตั้งค่ายเพลง แฟกทอรีเรเคิดส์ (Factory Records) และผู้จัดการและผู้ก่อตั้งเดอะฮาเซียนดาไนต์คลับ วิลสันเป็นที่รู้จักกันในนาม "มิสเตอร์แมนเชสเตอร์" (Mr Manchester) เขายังเป็นผู้โปรโมตวัฒนธรรมเมื่องแมนเชสเตอร์ในตลอดอาชีพของเขา
นอกจากนี้บทบาทของเขายังปรากฏในภาพยนตร์เรื่อง "24 Hour Party People" (แสดงโดย สตีฟ คูแกน) และ "Control" (แสดงโดย เครก พาร์กินสัน)
เขาเสียชีวิตด้วยภาวะกล้ามเนื้อหัวใจขาดเลือดเมื่อวันที่ 10 สิงหาคม 2007 นอกจากนี้ยังทุกข์ทรมานจากโรคมะเร็งไต
ปลาอเล็กซานดรี่
ปลาอเล็กซานดรี่ (, ) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล "Lophiosilurus"
มีรูปร่างลักษณะคล้ายกับปลาในวงศ์ Chacidae โดยเฉพาะในปลาวัยอ่อน กล่าวคือ มีส่วนหัวที่แบนราบมาก ตาเล็ก ปากกว้างมาก มีหนวด 2 เส้นตรงมุมปากคนละข้าง และอีก 2 เส้นตรงใต้คาง ลำตัวเป็นสีเขียวอมส้ม มีจุดกระน้ำตาล ครีบทุกครีบมีขนาดเล็ก
กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม
ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)
พรรคพลังประชาธิปไตยแห่งชาติ
พรรคพลังประชาธิปไตยแห่งชาติ หรือ พรรคเอ็นดีเอฟ ( เดิมเป็นที่รู้จักในชื่อ ; ) เป็นพรรคการเมืองฝ่ายค้านในพม่า ที่แยกตัวมาจากพรรคสันนิบาตแห่งชาติเพื่อประชาธิปไตย (พรรคเอ็นแอลดี) ของนางออง ซาน ซูจี ในการเลือกตั้งทั่วไปในประเทศพม่า พ.ศ. 2553 สืบเนื่องมาจากไม่เห็นด้วยกับแนวทางการต่อสู้ของพรรคเอ็นแอลดี ที่ประกาศคว่ำบาตรการเลือกตั้ง จนส่งผลให้พรรคถูกยุบตามเงื่อนไขในรัฐธรรมนูญพม่าฉบับล่าสุด
พรรคเอ็นดีเอฟก่อตั้งหลังจากพรรคเอ็นแอลดีสิ้นสภาพเมื่อเดือนพฤษภาคม พ.ศ. 2553 และได้รับอนุมัติจากคณะกรรมการการเลือกตั้งเมื่อเดือนกรกฎาคม พ.ศ. 2553 โดยนายธัน เยียน อดีตสมาชิกพรรคเอ็นแอลดี สำนักงานใหญ่พรรคตั้งอยู่ที่เมืองย่างกุ้ง ส่งผู้สมัครประมาณ 160 คน เข้ารับเลือกตั้งใน 2 สภาและสภาท้องถิ่น ได้รับเลือกตั้ง 16 ที่นั่ง จากทั้งหมด 1,159 ที่นั่ง
ฮิสโตน
โปรตีนฮิสโตนเป็นโปรตีนที่มีประจุบวกสูงพันอยู่กับดีเอ็นเอของยูคาริโอตเป็นโครงสร้างที่เรียกว่านิวคลีโอโซม และเป็นโครงสร้างหลักของโครมาติน เกี่ยวข้องกับการม้ววนตัวของดีเอ็นเอและการแสดงออกของยีน ทำให้โครงสร้างของจีโนมมีขนาดเล็กลงเมื่อม้วนตัวจนแน่นเป็นโครโมโซมในการแบ่งเซลล์ระยะไมโทซิส. แบ่งย่อยได้ 5 ชนิดคือ H1 H2A H2B H3 และ H4 การรวมตัวของฮิสโตนกับดีเอ็เอเป็นโครมาตินเมื่อศึกษาด้วยกล้องจุลทรรศน์อิเล็กตรอน จะมีลักษณะคล้ายสร้อยลูกปัด โดยเม็ดลูกปัดประกอบด้วยโปรตีน H2A H2B H3 และ H4 อย่างละ 2 โมเลกุล รวมตัวกันเป็นก้อนขนาด 11 นาโนเมตร และมีดีเอ็นเอยาวประมาณ 200 คู่เบสพันรอบโปรตีนเหล่านี้ ระหว่างก้อนลูกปัดจะมีสายดีเอ็นเอที่เป็นตัวเชื่อมและมีโปรตีน H1 จับอยู่
พิท
พิท () เป็นบริเวณของผนังเซลล์ที่บาง เนื่องจากมีการสะสมของโครงสร้างของผนังเซลล์น้อยกว่าบริเวณอื่น มีหลายประเภทได้แก่
สายยามาโนเตะ
สายยามาโนเตะ () เป็นเส้นทางรถไฟที่คับคั่งและสำคัญที่สุดสายหนึ่งของโตเกียว ให้บริการโดยบริษัทรถไฟญี่ปุ่นตะวันออก โดยมีเส้นทางการวิ่งเป็นวงกลมรอบเมืองโตเกียว เชื่อมต่อย่านการค้าและย่านธุรกิจที่สำคัญ เช่น มารูโนอูจิ ยูรากูโจ/กินซะ อูเอโนะ อากิฮาบาระ ชินจูกุ ชิบูยะ อิเกบูกูโระ เป็นต้น มีสถานีทั้งสิ้น 29 สถานี
รถไฟเริ่มให้บริการตั้งแต่เวลา 04:26 ถึง 01:18 ของวันถัดไป ระยะความถี่ขบวนรถไฟที่ 2.5 นาที ในชั่วโมงเร่งด่วน และ 4 นาที ในชั่วโมงปกติ ใช้เวลาวิ่งรอบวงกลมครบสาย 59 - 65 นาที รถไฟทุกขบวนจอดทุกสถานี
วัดเขาพัง
วัดเขาพัง เป็นวัดราษฎร์ มหานิกาย ตั้งอยู่ หมู่ 1 ตำบลเขาพัง อำเภอบ้านตาขุน จังหวัดสุราษฎร์ธานี
ตั้งแต่ปีพุทธศักราช xx ถึงปัจจุบัน "วัดเขาพัง" มีเจ้าอาวาส ดังนี้
ชุมชนสภาพแวดล้อมและแหล่งวิทยากรสนับสนุน "วัดเขาพัง" ตั้งอยู่บนที่ราบสูง ซึ่งทิศตะวันตกเฉียงเหนือเป็นภูเขาเป็นที่ตั้งของเขื่อนรัชชประภา โดยห่างจากวัด 6 กิโลเมตร
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์
โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เป็นโรงเรียนรัฐบาล สังกัดสำนักงานเขตพื้นที่การศึกษา ปทุมธานี เขต 1 ตั้งอยู่ที่ เลขที่ 34 หมู่ที่ 8 ตำบลคลองห้า อำเภอคลองหลวง จังหวัดปทุมธานี 12120
ฟุตบอลทีมชาติโครเอเชีย
ฟุตบอลทีมชาติโครเอเชีย (; ) เป็นฟุตบอลทีมชาติจากประเทศโครเอเชีย ภายใต้การดูแลของสหพันธ์ฟุตบอลโครเอเชีย เคยเข้าร่วมฟุตบอลโลก 3 ครั้ง และฟุตบอลชิงแชมป์แห่งชาติยุโรป 4 ครั้ง
ในฟุตบอลโลก 2018 ที่ประเทศรัสเซีย ทีมชาติโครเอเชียสามารถสร้างประวัติศาสตร์ในการเข้ารอบชิงชนะเลิศฟุตบอลโลกเป็นครั้งแรก โดยในรอบรองชนะเลิศเอาชนะทีมชาติอังกฤษไป 2-1 โดยก่อนหน้านี้ผลงานที่ดีที่สุดในฟุตบอลโลกคือ ได้ที่ 3 ในปี ค.ศ. 1998 ที่ประเทศฝรั่งเศส โดยเอาชนะเนเธอร์แลนด์ไปได้ 1–2 ในรอบชิงที่ 3
สมาพันธ์ฟุตบอลโครเอเชียก่อตั้งในวันที่ 13 มิถุนายน ค.ศ. 1912 ในจักรวรรดิออสเตรีย-ฮังการี ซึ่งโครเอเชีย เป็นประเทศที่เกิดใหม่ช่วงที่เป็นรัฐอิสระระหว่างปี ค.ศ. 1940–ค.ศ. 1945 ได้ผนวกรวมตัวกับประเทศยูโกสลาเวีย จึงแยกตัวออกมาเป็นรัฐอิสระในปี ค.ศ. 1990 ทำให้ในยุคแรกนักฟุตบอลทีมชาติโครเอเชียจะเป็นนักฟุตบอลทีมชาติยูโกสลาเวียมาก่อน โดยนัดสุดท้ายที่นักฟุตบอลทั้ง 2 ชาติเล่นร่วมกันในนามทีมชาติยูโกสลาเวีย คือ การพบกับสวีเดน เมื่อวันที่ 16 พฤษภาคม ค.ศ. 1991 และเข้าเป็นสมาชิกฟีฟ่าในปลายปี ค.ศ. 1992 และได้รับการจัดอันดับเป็นครั้งแรกจากฟีฟ่าให้เป็นที่ 125 ของโลก เมื่อเดือนมีนาคม ค.ศ. 1994
ลักษณะเด่นของทีมชาติโครเอเชีย คือ ชุดที่สวมใส่ที่มีลายตารางหมากรุกสีขาวสลับแดง โดยสวมกางเกงขาว ถุงเท้าสีน้ำเงิน ขณะที่ชุดทีมเยือนจะเป็นสีน้ำเงินเข้มทั้งชุด มีแถบสามเหลี่ยมตาหมากรุกสีแดงจากคอและไหล่ซ้ายลงมาถึงแนวต่อของแขนเสื้อ ซึ่งทำให้ได้รับฉายาว่า ""Vatreni"" แปลว่า ""เปลวไฟ"" ขณะที่ฉายาในภาษาไทยจะเรียกว่า ""ทีมตาหมากรุก"" หรือ ""หมากรุกพิฆาต""
โครเอเชียประกาศรายชื่อผู้เล่นสุดท้ายเมื่อวันที่ 31 พฤษภาคม
"ดูบทความหลัก: ฟุตบอลชิงแชมป์แห่งชาติยุโรป 2016"
ในฟุตบอลชิงแชมป์แห่งชาติยุโรป 2016 หรือยูโร 2016 ที่ฝรั่งเศส โครเอเชียอยู่ในกลุ่มดี ร่วมกับ สเปน (แชมป์เก่า), ตุรกี และสาธารณรัฐเช็ก โครเอเชียได้ผ่านเข้าไปสู่รอบ 16 ทีมสุดท้าย ซึ่งเป็นรอบการแข่งขันที่แพ้แล้วคัดออก ด้วยคะแนนเป็นอันดับหนึ่ง โดยมีผลงานเด่น คือ เอาชนะสเปน ซึ่งเป็นแชมป์เก่าและถูกมองว่าเหนือกว่าได้ 1–2 ในนัดสุดท้ายของรอบแรก ชุดแข่งขันของโครเอเชียได้ถูกออกแบบใน ปี ค.ศ. 1990 โดยจิตรกร มิโรสลาฟ ซูเตจ์ ซึ่งเป็นผู้ออกแบบตราแผ่นดิน แม้ว่าจะถูกดัดแปลงเล็กน้อยโดยล็อตโต (ในปี ค.ศ. 1998 ตาหมากรุกได้ย้ายไปอยู่ด้านขวา ขณะที่ด้านซ้ายเป็นสีขาวล้วน) และไนกี้ ตั้งแต่ดั้งเดิม ตาหมากรุกถูกนำมาใช้เป็นสัญลักษณ์ของเอกลักษณ์ของชาติและการออกแบบที่คล้ายกันถูกนำมาใช้ในการแข่งขันกีฬาระดับโลกทั้งหมดของทีมชาติโครเอเชีย
ดารียอ เซอร์นา
ดารียอ เซอร์นา () เกิดวันที่ 1 พฤษภาคม ค.ศ. 1982 ในเมืองเมทโควิช ประเทศยูโกสลาเวีย เป็นนักฟุตบอลชาวโครเอเชีย ปัจจุบันเล่นอยู่ในสโมสรฟุตบอลชัคตาร์โดเนตสค์ในตำแหน่งกองหลังตำแหน่งขวา
การเสนอตัวเป็นเจ้าภาพโอลิมปิกฤดูร้อน 2012
การเสนอตัวเป็นเจ้าภาพกีฬาโอลิมปิก 2012 และพาราลิมปิก 2012 มีเมื่องที่เสนอตัวเป็นเจ้าภาพทั้งหมด 9 เมือง ได้แก่
การประกาศเมืองที่ได้เป็นเจ้าภาพโอลิมปิก 2012 มีขึ้นในการประชุมคณะกรรมการโอลิมปิกสากลครั้งที่ 117 ที่ประเทศสิงคโปร์ เมื่อวันที่ 6 กรกฎาคม พ.ศ. 2548 โดยผลการตัดสินกรุงลอนดอนของอังกฤษสามารถเอาชะนกรุงปารีสของฝรั่งเศส 54 ต่อ 50
รายชื่อเส้นทางเดินรถโดยสารประจำทางขององค์การขนส่งมวลชนกรุงเทพ
การเดินรถโดยสารประจำทางในกรุงเทพมหานครและปริมณฑล (นนทบุรี สมุทรปราการ สมุทรสาคร ปทุมธานี และนครปฐม) แบ่งเป็นเส้นทางรถโดยสารประจำทางขององค์การขนส่งมวลชนกรุงเทพ มีทั้งหมด 8 เขตการเดินรถ จำนวน 126 เส้นทาง, เส้นทางรถโดยสารประจำทางร่วมบริการ จำนวน 115 เส้นทาง และเส้นทางที่มีรถโดยสารประจำทางขององค์การขนส่งมวลชนกรุงเทพ และรถโดยสารประจำทางร่วมบริการ ให้บริการร่วมกัน จำนวน 26 เส้นทาง รวมทั้งหมด 216 เส้นทาง โดยเริ่มให้บริการประจำวัน ตั้งแต่ราว 02:30-05:00 น. และยุติการให้บริการประจำวัน ตั้งแต่ราว 21:00-01:00 น. นอกจากนี้ ยังมีรถให้บริการตลอดคืน ซึ่งจะคิดค่าธรรมเนียมเพิ่มจากปกติ
การปฏิรูปจะรวมเขตการเดินรถเหลือเพียง 4 โซน แบ่งตามสี คือตารางที่จะแสดงต่อจากนี้ จะแบ่งแยกด้วยการใช้สีต่าง ๆ กล่าวคือ
เขตการเดินรถที่ให้บริการในพื้นที่ปริมณฑล
ในกรณีที่มีวงเล็บด้านหลังเลขสาย (ในกรณีของเส้นทางเดินรถขององค์การขนส่งมวลชนกรุงเทพ) หมายถึง กลุ่มปฏิบัติการเดินรถ เช่น 516 (1) หมายถึง สายที่ 516 อยู่ในเขตการเดินรถที่ 7 กลุ่มปฏิบัติการเดินรถที่ 1
โดยรายชื่อเส้นทางต่อไปนี้ เป็นเส้นทางที่ให้บริการอยู่จริง ไม่ใช่เส้นทางที่มีอยู่ตามสัมปทาน
สำหรับตารางต่อไปนี้ เป็นสายรถเมล์ที่มีเส้นทางขึ้นทางด่วน ซึ่งรถธรรมดาที่ให้บริการบนทางด่วน จะต้องเสียค่าโดยสารเพิ่ม 2 บาท จากค่าโดยสารปกติ ส่วนรถเมล์ปรับอากาศ ไม่มีการคิดค่าโดยสารเพิ่มเติม
รถโดยสารประจำทางในกรุงเทพมหานครและปริมณฑล ตามข้อมูลการเดินรถ ณ วันที่ 30 กันยายน พ.ศ. 2554 มีจำนวนทั้งสิ้น 7,525 คัน แบ่งเป็นรถขององค์การขนส่งมวลชนกรุงเทพ จำนวน 3,509 คัน และรถร่วมบริการ 4,016 คัน โดยมีรายละเอียดของรถขององค์การขนส่งมวลชนกรุงเทพที่ใช้งานในปัจจุบัน และในอดีตดังต่อไปนี้
หมายเหตุ + ตัวเลข* หมายถึงจำนวนรถสำรองวิ่ง (รถสแปร์) ในรุ่นนั้น ๆ  เก็บค่าโดยสาร ราคา 6.50 บาท ตลอดสาย
หมายเหตุ + ตัวเลข* หมายถึงจำนวนรถสำรองวิ่ง (รถสแปร์) ในรุ่นนั้น ๆ
 
รถเมล์ สาย ปอ.77 4-4072 เกิดอุบัติเหตุ เมื่อวันที่ 4 กรกฎาคม 2558 สภาพรถเสียหายหนักมาก หากซ่อมแล้วเอามาวิ่งใหม่ จะไม่คุ้มค่ากับการลงทุนซ่อมรถ จึงปลดระวางรถคันนี้
เก็บค่าโดยสารตามระยะทาง ราคา 10 12 14 16 18 บาท
หมายเหตุ : เก็บค่าโดยสารตามระยะทาง ราคา 11 13 15 17 19 21 23 บาท
หมายเหตุ + ตัวเลข* หมายถึงจำนวนรถสำรองวิ่ง (รถสแปร์) ในรุ่นนั้น ๆ  เก็บค่าโดยสารตามระยะทาง ราคา11 13 15 17 19 21 23 บาท เช่นเดียวกับรถโดยสารประจำทางปรับอากาศ สีขาว-เขียว-น้ำเงิน (ใช้ก๊าซธรรมชาติ) , รถโดยสารยูโรทูยี่ห้อ HINO RU1JSSL ได้รับการเปลี่ยนเครื่องยนต์และเชื้อเพลิงให้เป็นก๊าซธรรมชาติ (NGV) โดยได้รับการสนับสนุนจากกองทุนเพื่อส่งเสริมการอนุรักษ์พลังงาน,HINO RU1JSSL สาย 23/3-44009 และสาย 511/3-44043 ถูกปลดระวางเนื่องจากถูกเผาในเหตุการณ์วันสงกรานต์ พ.ศ. 2552 ,ISUZU LV423R สาย 79/6-56032 ถูกปลดระวางเนื่องจากเปลี่ยนเครื่องยนต์เป็นเครื่องยนต์ที่รองรับก๊าซ NGV แต่ประสบปัญหาเครื่องยนต์ขัดข้อง จึงปลดระวาง ส่วน ISUZU LV423R สาย 80/6-56060 ถูกปลดระวางเนื่องจากประสบอุบัติเหตุชนเสาไฟฟ้าเมื่อ พ.ศ. 2557 ส่วน DAEWOO BH115 และ BH115H จำนวน 198 คัน ถูกปลดระวางเนื่องจากปัญหาการซ่อมบำรุง
ทาร์ทารัส
ในเทพปกรณัมคลาสสิก เบื้องล่างของยูเรนัส ไกอาและพอนตัส ทาร์ทารัส หรือ ทาร์ทารอส (กรีกโบราณ: Τάρταρος แปลว่า "สถานที่ลึก") เป็นหลุมลึกหรือห้วงอเวจีที่ลึกและมืดหม่นไม่มีที่สิ้นสุด ถูกใช้เป็นสถานที่คุกมืดสำหรับทรมานและทำให้ได้รับความเจ็บปวดแก่โครนอสซึ่งอยู่ใต้โลกบาดาลเป็นที่ที่ซุสใช้เคียวของโครนอสสับโครนอสผู้เป็นบิดาเป็นพันชิ้นแล้วโปรยลงไปในนรกทาร์ทารัสตามตำนานกรีก ในกอร์จิอัส ผลงานของเพลโต (ประมาณ 400 ปีก่อนคริสตกาล) ได้เขียนไว้ว่า
เช่นเดียวกับสิ่งดั้งเดิมอื่น ๆ (เช่น โลกและเวลา) ทาร์ทารัสเองก็เป็นอำนาจหรือเทพที่มีมาแต่ดั้งเดิมด้วยเช่นกัน
อาเซเรเฮ
อาเซเรเฮ () หรือที่ในภาษาอังกฤษใช้ชื่อว่า เดอะเคตชัปซอง () เป็นเพลงที่ขับร้องโดยลัสเกชัป เกิร์ลกรุปชาวสเปน ศิลปินสังกัดโซนี่ มิวสิก เป็นซิงเกิลที่ได้รับความนิยมอย่างมากในยุโรปในปี พ.ศ. 2545
โฆษวิส ปิยะสกุลแก้ว
โฆษวิส ปิยะสกุลแก้ว หรือ ป๊อก เป็นนักแสดงชาวไทย และเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
โฆษวิส ปิยะสกุลแก้ว เกิดเมื่อวันที่ 30 ธันวาคม พ.ศ. 2525 ที่จังหวัดนครพนม สำเร็จการศึกษาระดับปริญญาตรีจากคณะบริหารธุรกิจ สาขาการตลาด มหาวิทยาลัยหอการค้าไทย เข้าสู่วงการบันเทิงโดยการรับงานถ่ายแบบ และเป็นนักแสดงประกอบตั้งแต่สมัยเรียนมหาวิทยาลัย และได้เข้ามาเป็นพิธีกรในรายการยิ้มน้อยยิ้มใหญ่ ทางช่อง 3 เนื่องจากป๊อกเป็นคนที่มีหน้าตาตี๋ มีเชื้อสายจีนด้วย ทำให้ป๊อกมีผลงานการแสดงละครเรื่องแรก คือ ละครเรื่อง หว่ออ้ายหนี่ รับบท ธานี
ป๊อกโฆษวิส ยังเป็นลูกพี่ลูกน้องกับ ประชากร ปิยะสกุลแก้ว (ซัน) นักแสดงและนายแบบ สังกัดบริษัท โพลีพลัส เอ็นเตอร์เทนเมนต์ อีกด้วย
ด้านธุรกิจส่วนตัว โฆษวิส ปิยะสกุลแก้ว ยังร่วมหุ้นลงขันกับเพื่อนนักแสดงอีก 3 คนมี เกรท วรินทร ปัญหกาญจน์ กิก ดนัย จารุจินดา และ กาณณ์ กณิณ ตั้งบริษัทออร์แกไนซ์ ชื่อ “IMeD” อีกด้วย
พรรณวดี จุฑารัตนกุล
ท่านผู้หญิงพรรณวดี จุฑารัตนกุล (สกุลเดิม: สุวรรณรัฐ) เป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ท่านผู้หญิงพรรณวดี เป็นบุตรีของนายพ่วง สุวรรณรัฐ อดีตปลัดกระทรวง และรัฐมนตรีช่วยว่าการกระทรวงมหาดไทย และ ท่านผู้หญิงประสารสุวรรณ สุวรรณรัฐ (นามเดิม หม่อมราชวงศ์ประสารสุวรรณ ทองแถม บุตรีหม่อมเจ้าทองเชื้อธรรมชาติ ทองแถม พระโอรสในพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ กับหม่อมเจ้าเม้า รองทรง)
ท่านผู้หญิงพรรณวดี จุฑารัตนกุล มีพี่น้องร่วมบิดามารดา ดังนี้
ท่านผู้หญิงพรรณวดี จุฑารัตนกุล สมรสกับ นายจเร จุฑารัตนกุล อดีตปลัดกระทรวงพาณิชย์ มีบุตร คือ
ดาวแดงเหนือแผ่นดินจีน
ดาวแดงเหนือแผ่นดินจีน () เป็นงานเขียนของเอ็ดการ์ สโนว์ เกี่ยวกับพรรคคอมมิวนิสต์จีน ขณะที่ทำการรบแบบกองโจรต่อต้านผู้รุกรานชาวตะวันตก นับเป็นหนึ่งในงานเขียนทรงอิทธิพลของชาวตะวันตกที่ให้ความเข้าใจและเห็นอกเห็นใจต่อจีนในยุคคริสต์ทศวรรษ 1930
เทพธิดาบาร์ 21
เทพธิดาบาร์ 21 เป็นภาพยนตร์ไทยแนวมิวสิเคิลที่ออกฉายในปี พ.ศ. 2521 กำกับโดย ยุทธนา มุกดาสนิท โดยดัดแปลงมาจากบทละครเรื่อง เกียรติโสเภณี (The Respectable Prostitute) ของ ฌอง ปอล ชาร์ต (Jean-Paul Sartre) นำแสดงโดย จันทรา ชัยนาม, ไกรลาศ เกรียงไกร, วสันต์ อุตตมะโยธิน ซึ่งเป็นนักแสดงหน้าใหม่ ร่วมด้วย สุเชาว์ พงษ์วิไล, สุดา ชื่นบาน, ศิริพงษ์ อิศรางกูร ณ อยุธยา และ จุรี โอศิริ โดยมี ม.ล. พันธุ์เทวนพ เทวกุล เป็นผู้ออกแบบท่าเต้นนักแสดง และร่วมเขียนบทกับ ยุทธนา
สร้างโดย บริษัทไฟว์สตาร์โปรดักชั่น ถ่ายทำด้วยระบบฟลิ์ม 35 มม.สโคป เสียงพากย์ในฟิล์ม , โดย จันทรา ชัยนาม และ วสันต์ อุตตมะโยธิน เป็นผู้พากย์เสียงของตัวเองในหนัง
ก่อนหน้านี้ ยุทธนาเคยเสนอโปรเจกต์นี้ให้กับนายทุนค่ายอื่นมาก่อน แต่นายทุนขอให้ลดฉากมิวสิคคัล เนื่องจากเนื้อเรื่องมีฉากมิวสิคคัลเยอะ กลัวดูไม่รู้เรื่อง ,จึงเปลี่ยนนายทุนมาเป็นไฟว์สตาร์ฯ ในที่สุด
ใช้ทุนสร้างประมาณ 3 ล้านบาท , แต่รายได้กลับไม่ประสบความสำเร็จ ได้เพียง3 แสนบาทเท่านั้น (รายได้จากโรงภาพยนตร์เครือเอเธนส์) , ถึงแม้ว่าจะไม่ประสบความสำเร็จ แต่ได้รับคำชมจากนักวิจารณ์ในยุคนั้น
เมื่อเดือน กุมภาพันธ์ 2561 โรงภาพยนตร์บางกอกสกรีนนิ่งรูมได้นำภาพยนตร์เรื่องนี้มาฉายอีกครั้ง ในรูปแบบดิจิตอลรีมาสเตอร์
ต่อมาหอภาพยนตร์ ได้นำมาฉายใหม่อีกครั้ง ณ.โรงภาพยนตร์ศรีศาลายาในรูปแบบฟิล์ม 35 มม.เมื่อวันที่ 24 มีนาคม 2561 เวลา13.00น.
เนื่องในโอกาสครบรอบ 40 ปีของภาพยนตร์เรื่องนี้ และงานประทับรอยมือรอยเท้าเป็นดาวดวงที่ 179 ณ ลานดาราของคุณจันทรา ชัยนาม
ภาพยนตร์ได้รับรางวัลพระราชทานพระสุรัสวดี (ตุ๊กตาทอง) ประจำปี พ.ศ. 2522 จำนวน 2 รางวัล คือ ดาราประกอบชายยอดเยี่ยม (ไกรลาศ เกรียงไกร) และ ดารานำฝ่ายหญิงยอดเยี่ยม (จันทรา ชัยนาม) โดยเป็นผลงานการแสดงทางจอเงินเพียงเรื่องเดียวในชีวิตของ จันทรา ชัยนาม 
ในปี พ.ศ. 2533 ได้มีการสร้างเป็นละครโทรทัศน์มินิซีรีส์ทางช่อง 3 ออกอากาศในเดือนธันวาคม นำแสดงโดย นรินทร ณ บางช้าง และ ศรัณยู วงษ์กระจ่าง กำกับการแสดงโดย ม.ล. พันธุ์เทวนพ เทวกุล
ปลาหลดม้าลาย
ปลาหลดม้าลาย (; ) เป็นปลาน้ำจืดชนิดหนึ่งในสกุลปลาหลด ("Macrognathus") วงศ์ปลากระทิง (Mastacembelidae)
มีรูปร่างลักษณะเหมือนปลาหลดทั่วไป แต่มีขนาดลำตัวที่ใหญ่กว่าเล็กน้อย จะงอยปากยื่นแหลมกว่า มีลำตัวสีน้ำตาลแกมเขียว มีจุดเด่นคือ มีลายเป็นบั้ง ๆ สีน้ำตาลเข้มหรือสีดำ เป็นเส้นลายริ้วตลอดทั้งตัว
พบกระจายพันธุ์เฉพาะในลุ่มแม่น้ำสาละวินที่เดียวเท่านั้น มีความยาวโดยเฉลี่ยประมาณ 10-20 เซนติเมตร พบโตเต็มที่ได้ถึง 46 เซนติเมตร เป็นปลาท้องถิ่นที่พบได้บ่อย นิยมนำมาปรุงสดและทำเป็นปลาแห้งบริโภคกันในท้องถิ่น และนิยมเลี้ยงเป็นปลาสวยงาม แต่ไม่พบบ่อยมีขายบ่อยนัก
โฆเซ ซูไลมัน
โฆเซ ซูไลมัน () อดีตประธานสภามวยโลก (ดับเบิลยูบีซี) ชาวเม็กซิโก
ซูไลมันเกิดเมื่อวันที่ 30 พฤษภาคม ค.ศ. 1931 ที่เมืองซิวดัดวิกโตเรีย รัฐตาเมาลีปัส ประเทศเม็กซิโก มีชื่อเต็มว่า โฆเซ ซูไลมัน ชัญญอน (José Sulaimán Chagnón) มีเชื้อสายเลบานอน เนื่องจากบิดาเป็นชาวเลบานอนที่อพยพมาอยู่ที่เม็กซิโก ในปี ค.ศ. 1920
ในวัยเด็ก ซูไลมันชื่นชอบการชกมวยสากลมาก รวมทั้งเป็นนักมวยเองด้วยในวัยรุ่น และได้คลุกคลีอยู่กับวงการมวยมาโดยตลอด จนกระทั่งได้เข้าร่วมเป็นสมาชิกสภามวยโลก และได้รับเลือกจากเสียงข้างมากให้เป็นประธานสภามวยโลกมาตั้งแต่วันที่ 5 ธันวาคม ค.ศ. 1975 และได้รับเลือกอีกหลายสมัยต่อเนื่องมายาวนานกว่า 30 ปี
โฆเซ ซูไลมัน ได้ชื่อว่าเป็นผู้ที่ทำให้สถาบันสภามวยโลกได้รับการยอมรับและประสบความสำเร็จในแวดวงมวยสากลระดับโลก โดยติดต่อกับโปรโมเตอร์ที่มีชื่อเสียงต่าง ๆ อาทิ ดอน คิง, บ๊อบ อารัม นำนักมวยในสังกัดขึ้นชกในสังกัดสถาบันจนได้เป็นแชมป์โลกหลายคน อาทิ มูฮัมหมัด อาลี, ไมค์ ไทสัน, ซัลบาดอร์ ซันเชซ, อาเลกซิส อาร์เกวโย, ฆูลิโอ เซซาร์ ชาเบซ, ริการ์โด โลเปซ เป็นต้น ซึ่งนักเหล่านี้เป็นนักมวยระดับชั้นแนวหน้าของแต่ละพิกัดและนับได้ว่าเป็นซูเปอร์สตาร์ของวงการมวยระดับโลก
นอกจากนี้แล้ว ซูไลมันยังเป็นบุคคลที่ริเริ่มแนวคิดใหม่ ๆ ให้แก่วงการมวยระดับโลก เช่น การให้มีการชิงแชมป์เฉพาะกาล ในกรณีที่แชมป์โลกตัวจริงไม่อาจชกเคลื่อนไหวได้, การให้มีสถาบันมวยสำหรับนักมวยหญิง, การชิงแชมป์เข็มขัดเงิน, การสนับสนุนมวยไทยในสภามวยโลก และการให้เปิดเผยคะแนนเมื่อครบ 4 ยก เพื่อความโปร่งใสในการแข่งขัน เป็นต้น
ชีวิตส่วนตัว นอกจากในแวดวงมวยสากลแล้ว โฆเซ ซูไลมัน ยังมีธุรกิจเกี่ยวกับยารักษาโรคที่ประเทศเม็กซิโกอีกด้วย เป็นบุคคลที่สามารถใช้ภาษาสเปน, อังกฤษ, อาหรับ, ฝรั่งเศส, อิตาลี และโปรตุเกส ได้เป็นอย่างดี
และได้รับการบรรจุชื่อลงในหอเกียรติยศของสภามวยโลกในกลางปี ค.ศ. 2010
โฆเซ ซูไลมัน มีความสัมพันธ์ที่ดีกับประเทศไทย โดยได้เคยเดินมายังประเทศไทยหลายครั้ง รวมทั้งได้เคยเข้าเฝ้าฯ พระบาทสมเด็จพระปรมินทรมหาภูมิพลอดุลยเดช และสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อทูลเกล้าฯ ถวายเหรียญรางวัลเกียรติยศของสถาบัน ในฐานะที่ทรงสนับสนุนวงการมวยมาอย่างต่อเนื่อง รวมทั้งเคยได้รับปริญญาดุษฎีบัณฑิตกิตติมศักดิ์จากมหาวิทยาลัยราชภัฏบ้านสมเด็จเจ้าพระยา ในฐานะบุคคลที่ประสบความสำเร็จในวงการกีฬา ซึ่งซูไลมันมีแนวความคิดที่จะผลิตหลักสูตรมวยไทยลงในหลักสูตรทางการศึกษาระดับปริญญาตรี เป็นศาสตร์การต่อสู้ป้องกันตัวในสถาบันอุดมศึกษาทั้งของไทยและเม็กซิโกอีกด้วย
โฆเซ ซูไลมัน เสียชีวิตด้วยวัย 82 ปี ที่ศูนย์การแพทย์โรนัลด์ เรแกน ยูซีแอลเอ ในลอสแอนเจลิส สหรัฐอเมริกา ด้วยโรคหัวใจที่ป่วยมานาน เมื่อวันที่ 16 มกราคม ค.ศ. 2014
ปลาหลดหลังจุด
ปลาหลดหลังจุด หรือ ปลาหลดลายจุด () เป็นปลาน้ำจืดชนิดหนึ่งในสกุลปลาหลด ("Macrognathus") วงศ์ปลากระทิง (Mastacembelidae)
มีรูปร่างเหมือนปลาชนิดอื่น ๆ ที่อยู่ในสกุลปลาหลด โดยเฉพาะอย่างยิ่งชนิด "M. siamensis" แต่มีรูปร่างเรียวกว่า มีลายที่ลำตัวบนพื้นลำตัวสีน้ำตาลเขียวตัดกันไปตลอดทั้งลำตัว และมีจุดครึ่งวงกลมสีดำที่บริเวณใต้ครีบหลังประมาณ 7-8 จุด มีครีบก้นที่เชื่อมต่อเป็นอันเดียวกันกับครีบหลังและครีบท้อง เหมือนปลาในสกุลปลากระทิง ("Mastacembelus")
มีขนาดความยาวประมาณ 19 เซนติเมตร พบกระจายพันธุ์เฉพาะในลุ่มแม่น้ำโขงและสาขาเท่านั้น จัดว่าเป็นปลาที่พบได้บ่อยและชุกชุมในท้องถิ่น
ศิรินทร์ ธูปกล่ำ
พลเอกศิรินทร์ ธูปกล่ำ อดีตประธานคณะกรรมการการเลือกตั้ง (กกต.) และอดีตสมาชิกวุฒิสภา จังหวัดลพบุรี
พลเอกศิรินทร์ ธูปกล่ำ เป็นสมาชิกวุฒิสภาในระหว่างปี พ.ศ. 2535 - 2543 (2 สมัย) ต่อมาในปี พ.ศ. 2543 ได้สมัครรับเลือกตั้งเป็นสมาชิกวุฒิสภา จังหวัดลพบุรี แต่เนื่องจากถูกคัดค้านการเลือกตั้ง จึงทำให้ต้องมีการเลือกตั้งใหม่ พ.ศ. 2544 ได้รับเลือกจากวุฒิสภาให้ดำรงตำแหน่งประธานคณะกรรมการการเลือกตั้ง (กกต.) แต่เนื่องจากกระบวนการในการสรรหาครั้งนั้น ไม่ชอบด้วยรัฐธรรมนูญ จึงทำให้ศาลรัฐธรรมนูญ วินิจฉัยให้ดำเนินการสรรหาใหม่ ในปี พ.ศ. 2544
สกุลโปตาโมไทรกอน
สกุลโปตาโมไทรกอน เป็นปลากระเบนสกุลหนึ่งที่มีจำนวนสมาชิกมากที่สุดในวงศ์ปลากระเบนหางสั้น (Potamotrygonidae) ใช้ชื่อสกุลว่า "Potamotrygon" (/โป-ตา-โม-ไทร-กอน/) โดยมาจากภาษากรีก ("Ποταμός"; potamos) แปลว่า "แม่น้ำ" และภาษากรีกคำว่า "trygon" แปลว่า "ปลากระเบน"
พบกระจายพันธุ์ในพื้นที่แหล่งน้ำจืดของหลายประเทศในทวีปอเมริกาใต้ อาทิ บราซิล, เปรู, โคลอมเบีย, เวเนซุเอลา, อาร์เจนตินา, เอกวาดอร์, ปารากวัย มีลักษณะทั่วไปเหมือนปลากระเบนสกุลอื่นในวงศ์นี้ คือ ลำตัวเป็นทรงกลมคล้ายจานหรือแผ่นซีดี หางมีขนาดสั้นไม่ยาวเหมือนปลากระเบนในวงศ์ปลากระเบนธง (Dasyatidae) โคนหางมีเงี่ยงที่มีพิษอยู่ 2 ชิ้น และมีหนามแหลมบริเวณโคนหางไปจนถึงเงี่ยง ปลายหางมีแผ่นหนังบาง ๆ เป็นริ้ว ๆ อยู่ มีสีพื้นลำตัวและมีจุดหรือมีลวดลายหลากหลายมาก แตกต่างกันออกไปตามแต่ละชนิด
มีความกว้างของลำตัวตั้งแต่ 1 ฟุต ไปจนถึง 1 เมตร หากินตามพื้นท้องน้ำ นาน ๆ ทีจึงจะว่ายขึ้นมาหากินบนผิวน้ำบ้าง ซึ่งอาหารหลักได้แก่
ครัสเตเซียนชนิดต่าง ๆ รวมทั้ง ปลาขนาดเล็กกว่า
ปลากระเบนในสกุลนี้นิยมเลี้ยงกันเป็นปลาสวยงาม เนื่องจากมีความสวยในสีสันและลวดลายซึ่งเป็นเอกลักษณะเฉพาะไม่เหมือนกับปลากระเบนประเภทอื่น อีกทั้งยังสามารถเพาะขยายพันธุ์ในสถานที่เลี้ยงได้อีกด้วย และสามารถผสมข้ามสายพันธุ์ก่อให้เกิดเป็นสายพันธุ์ใหม่ ๆ ได้อีกหลายชนิด
ปัจจุบันจำแนกได้ 27 ชนิด
วิทยาลัยนาฏศิลปนครราชสีมา
วิทยาลัยนาฏศิลปนครราชสีมา () เป็นวิทยาลัยนาฏศิลป สังกัดสถาบันบัณฑิตพัฒนศิลป์ ก่อตั้งขึ้นเมื่อวันที่ 2 มกราคม พ.ศ. 2535
กระทรวงศึกษาธิการ ได้ประกาศตั้งวิทยาลัยนาฏศิลปนครราชสีมา เมื่อวันที่ 2 มกราคม พ.ศ. 2535 ในสมัยศาสตราจารย์ ดร.ก่อ สวัสดิ์พาณิชย์ ดำรงตำแหน่งรัฐมนตรีว่าการกระทรวงศึกษาธิการ มีภารกิจหลักตามประกาศจัดตั้ง เพื่อต้องการขยายการศึกษาด้านศิลปวัฒนธรรมของชาติ ทางนาฏศิลป์ ดุริยางคศิลป์ ในกรมศิลปากร ให้แพร่หลายยิ่งขึ้น โดยจัดการศึกษาในระดับประกาศนียบัตรนาฏศิลป์ชั้นต้น ถึงประกาศนียบัตรนาฏศิลป์ชั้นสูง กรมศิลปากร ได้แต่งตั้งให้ นางเพ็ญทิพย์ จันทุดม รองผู้อำนวยการวิทยาลัยนาฏศิลปกาฬสินธุ์ มาปฏิบัติหน้าที่ตำแหน่งผู้อำนวยการวิทยาลัยนาฏศิลปนครราชสีมา เมื่อวันที่ 1 กุมภาพันธ์ พ.ศ. 2535 นอกจากหน้าที่ในการจัดการศึกษาแล้ว ยังมีหน้าที่ในการเผยแพร่ ส่งเสริม วิจัย และให้บริการทางวิชาการแก่สังคมอีกด้วย ในระหว่างการก่อสร้าง วิทยาลัยนาฏศิลปนครราชสีมา ได้รับความอนุเคราะห์จากร้อยตรีสุวิทย์ แก้วเกตุ ศึกษาธิการจังหวัดนครราชสีมา ได้อนุญาตให้ใช้สำนักงานศึกษาธิการจังหวัดเป็นสำนักงานชั่วคราว และในเดือนเมษายน พ.ศ. 2535 นายประเสริฐ กาญจนวัฒนา กำนันตำบลโคกกรวด ได้ให้ความอนุเคราะห์ ปรับพื้นที่ดินบริเวณด้านหน้าวิทยาลัยฯ หลังจากนี้จะมีการดำเนินการก่อสร้างอาคารเรียนและอื่น ๆ ต่อเนื่องมาเป็นลำดับ วิทยาลัยนาฏศิลปนครราชสีมา เปิดทำการเรียนการสอน ตั้งแต่ปีการศึกษา 2537 ในระดับนาฏศิลปชั้นต้น ถึงประกาศนียบัตรินาฏศิลป์ชั้นสูง ต่อมาในปี พ.ศ. 2544 กระทรวงศึกษาธิการ ได้ปฏิรูปการศึกษาและพัฒนาหลักสูตรเป็นหลักสูตรการศึกษาขั้นพื้นฐาน ตามเจตนารมณ์ของพระราชบัญญัติการศึกษาแห่งชาติ พุทธศักราช 2542 สอดคล้องกับ รัฐธรรมนูญแห่งราชอาณาจักรไทย พุทธศักราช 2540 ส่วนการศึกษาในวิทยาลัยนาฏศิลปทุกแห่ง เป็นการจัดการศึกษาสำหรับกลุ่มเป้าหมายเฉพาะ จัดการศึกษาเพื่อส่งเสริมความเป็นเลิศหรือความสามารถพิเศษด้านดนตรีและนาฏศิลป์ สถาบันบัณฑิตพัฒนศิลป์ จึงปรับหลักสูตรให้สอดคล้องกัน ซึ่งแบ่งเป็น 2 ระดับ คือ วิชาชีพพื้นฐาน ในระดับช่วงชั้นที่ 3 และ 4 (ประกาศนียบัตรวิชาชีพ)
ปัจจุบัน วิทยาลัยนาฏศิลปนครราชสีมา เป็นสถานศึกษาในสังกัดสถาบันบัณฑิตพัฒนศิลป์ กระทรวงวัฒนธรรม ตั้งอยู่เลขที่ 444 หมู่ 10 ถนนมิตรภาพ ตำบลโคกกรวด อำเภอเมืองนครราชสีมา จังหวัดนครราชสีมา มีเนื้อที่ดิน 63 ไร่ 3 งาน 66 ตารางวา ปัจจุบันนายพงศกร ทิพยะสุขศรี ดำรงตำแหน่งผู้อำนวยการวิทยาลัยนาฏศิลปนครราชสีมา
โรงพยาบาลด่านขุนทด
โรงพยาบาลด่านขุนทด เป็นโรงพยาบาลหลักของอำเภอด่านขุนทด จังหวัดนครราชสีมา ให้บริการรักษาทั่วผู้ป่วยในและผู้ป่วยนอก
อำเภอด่านขุนทด มีสถานีอนามัยชั้น 1 (สำนักงานสาธารณสุขอำเภอปัจจุบัน) เพื่อบริการด้านสาธารณสุขแก่ประชาชนในเขตอำเภอด่านขุนทดมานาน 
ต่อมาในปี พ.ศ. 2518 นพ.วีระศักดิ์ จงสู่วิวัฒน์ ได้เสนอตัวเข้ามาทำงานในสถานีอนามัยแห่งนี้ เมื่อมีแพทย์มาปฏิบัติงานสถานีอนามัยได้ยกระดับเป็นศูนย์การแพทย์และอนามัย ต่อมาเจ้าหน้าที่เพิ่มจำนวนมากขึ้นทางศูนย์การแพทย์ได้ขยายสำนักงานแบ่งออกเป็น ห้องคลอด , ห้องผ่าตัด , แผนกผู้ป่วยใน
ในขณะเดียวกันทางกระทรวงสาธารณสุขได้เห็นความสำคัญของสถานบริการจึงได้อนุมัติงบประมาณในการสร้างโรงพยาบาลขนาด 30 เตียง
และได้ลงมือก่อสร้างในปี 2519
โรงพยาบาลด่านขุนทดได้เปิดบริการตั้งแต่กุมภาพันธ์ 2522 และได้ดำเนินการเรื่อยมาจนถึงปัจจุบัน โดยยกระดับเป็นโรงพยาบาลชุมชนขนาด 30 เตียง เนื่องจากอำเภอด่านขุนทด เป็นอำเภอใหญ่มีประชากรมาก ที่ทำการเกษตรกว้างไกลและห่างไกลจากตัวจังหวัดนครราชสีมา ทำให้มีประชาชนมารับบริการที่โรงพยาบาลด่านขุนทดเป็นจำนวนมาก
ต่อมาในปี พ.ศ. 2530 โดยพระเทพปริยัติสุธี ( ท่านเจ้าคุณเสรี ) อดีตเจ้าอาวาสวัดทองนพคุณ กรุงเทพฯ และหลวงพ่อคูณ ปริสุทฺโธ ( วัดบ้านไร่ ) เป็นผู้ริเริ่มที่ก่อสร้างอาคารผู้ป่วยในหลังใหม่ขึ้นเนื่องจากอาคารเดิมที่มีอยู่ไม่เพียงพอต่อการบริการ โดยได้รับความร่วมมือจากสมาชิกสภาผู้แทนราษฎร นายประสาน ด่านกุล (สส.สมัยนั้น) ได้จัดสรรงบประมาณของจังหวัดนครราชสีมาให้โรงพยาบาลด่านขุนทด 1 ล้านบาท และนายสมบูรณ์ จิระมะกร (สส.สมัยนั้น) ได้จัดสรรงบประมาณมาอีก 4 แสนบาท รวมเป็นเงิน 1 ล้าน 4 แสนบาท ส่วนค่าก่อสร้างตึกผู้ป่วยในนั้นราคาประมาณ 7 ล้านบาท ส่วนที่เหลือจึงต้องหาเงินมาจากการบริจาคทั้งหมด ทั้งนี้เพราะกระทรวงฯไม่มีงบประมาณจัดสรรให้ และด้วยความร่วมมือของข้าราชการ พ่อค้าประชาชนและห้างร้านบริษัทต่างๆจึงทำให้การก่อสร้างสำเร็จลง
โรงพยาบาลด่านขุนทด ตั้งอยู่ในบริเวณของสุขาภิบาลด่านขุนทด 
อยู่ทางทิศเหนือของที่ว่าการอำเภอด่านขุนทด มีเนื้อที่แบ่งเป็น 4 ส่วน การดำเนินการเปิดอาคารต่างๆในโรงพยาบาลด่านขุนทด
กระทรวงสาธารณสุขได้ยกระดับโรงพยาบาลด่านขุนทด ดังนี้
แต่มีโครงสร้างสามารถยกระดับได้ถึง 120 เตียง
วิทยาลัยเทคนิคสุรนารี สถาบันการอาชีวศึกษาภาคตะวันออกเฉียงเหนือ ๕
วิทยาลัยเทคนิคสุรนารี  (อังกฤษ : Suranaree Technical College ) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอโชคชัย จังหวัดนครราชสีมา โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
หลักสูตรประกาศนียบัตรวิชาชีพ ( ปวช.)
หลักสูตรประกาศนียบัตรวิชาชีพชั้นสูง ( ปวส.)
หลักสูตรวิชาชีพแกนมัธยม
หลักสูตรวิชาชีพระยะสั้น
หลักสูตรเทียบโอนความรู้และประสบการณ์
พรรคสหสามัคคีและการพัฒนา
พรรคสหสามัคคีและการพัฒนา (; ) หรือ พรรคยูเอสดีพี เป็นพรรคการเมืองในพม่า ก่อตั้งโดยพลเอกเตง เส่ง ได้รับการรับรองโดยคณะกรรมการการเลือกตั้งพม่า เมื่อวันที่ 10 มิถุนายน ค.ศ. 2010 โดยมีที่มาจาก สมาคมสหสามัคคีและการพัฒนา (Union Solidarity and Development Association : USDA) ซึ่งเป็นสมาคมพลเรือนอาสาเพื่อการสังคมสงเคราะห์ ซึ่งก่อตั้งโดยสภาสันติภาพและการพัฒนาแห่งรัฐ ภายใต้การนำของพลเอกอาวุโสตาน ฉ่วย เพื่อใช้เป็นเครื่องมือทางการเมือง มาตั้งแต่ปี ค.ศ. 1993
ผู้บริหารพรรคประกอบด้วยอดีตนายทหารหลายคนซึ่งดำรงตำแหน่งในคณะรัฐบาลทหารพม่า และได้ลาออกจากตำแหน่งเป็นพลเรือน ก่อนจะเข้ามาเป็นสมาชิกพรรค โดยมีเตง เส่ง เป็นหัวหน้าพรรค ที่ทำการพรรคตั้งอยู่ที่กรุงเนปยีดอ
วิทยาลัยบริหารธุรกิจและการท่องเที่ยวนครราชสีมา
วิทยาลัยบริหารธุรกิจและการท่องเที่ยวนครราชสีมา เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน 2 หลักสูตร คือ ปวช.และ ปวส. ประกาศจัดตั้งเมื่อ 3 กุมภาพันธ์ 2540 โดยนายสุขวิช รังสิตพลรัฐมนตรีว่าการกระทรวงศึกษาธิการ ในขณะนั้น
อุทยานอีกีแด
อุทยานอีกีแด (; ) ตั้งอยู่ที่เขตนัมกู เมืองปูซาน ในประเทศเกาหลีใต้ โดยคำว่า อีกีแด มีที่มาเกี่ยวกับชื่อของมัน แม้ว่าจะมีการรายงานถึงหลายแหล่งที่มาของชื่อ แต่เรื่องราวของ กีแซ็ง (기생) ชาวเกาหลีสองราย ก็เป็นสิ่งที่น่าเชื่อถือมากที่สุดสำหรับคนทั่วไป กล่าวคือ ในสมัยราชวงศ์โชซ็อน ได้มีสงครามครั้งใหญ่ระหว่างโชซ็อนกับประเทศญี่ปุ่น เมื่อชาวญี่ปุ่นได้เข้ายึดเมืองปูซาน และชาวญี่ปุ่นได้พิชิตป้อมซูย็อง สองนายพลชาวญี่ปุ่นซึ่งมีการจัดงานเลี้ยงอยู่ในอีกีแด ที่การจัดงานเลี้ยงแห่งนี้เอง ที่สองกีแซ็งชาวเกาหลีทำตามคำสั่งในการมอมเหล้านายทหาร แล้วพากันกระโดดลงสู่ทะเลพร้อมกันกับนายทหาร ภายหลังสงครามเสร็จสิ้น ผู้คนต่างเรียกแหลมแห่งนี้เพื่อเป็นอนุสรณ์สถานแด่กีแซ็งทั้งสอง
อุทยานอีกีแดมีชายฝั่งที่สวยงาม นอกจากนี้ยังมีรอยเท้าไดโนเสาร์ ทั้งยังสามารถมองเห็นสะพานกวานกันได้จากที่แห่งนี้ อุทยานแห่งนี้ได้รับเลือกเป็นสถานที่ถ่ายทำภาพยนตร์เรื่อง "แฮอุนแด มหาวินาศมนุษยชาติ" ด้วยเช่นกัน
พรรคเอกภาพแห่งชาติ
พรรคเอกภาพแห่งชาติ (; ) เป็นพรรคการเมืองในพม่า เดิมใช้ชื่อว่า พรรคโครงการสังคมนิยมพม่า (Burma Socialist Programme Party : BSPP) ก่อตั้งโดยนายพลเน วิน ต่อมาเมื่อเกิดการก่อการกำเริบ 8888 ซึ่งส่งผลให้ประชาชนเสียชีวิตเป็นจำนวนมาก และเน วินต้องออกจากตำแหน่ง จึงได้เปลี่ยนชื่อพรรคเป็น "พรรคเอกภาพแห่งชาติ"
พรรคเอกภาพแห่งชาติเข้าร่วมการเลือกตั้งทั่วไปในประเทศพม่า พ.ศ. 2533 แต่พ่ายแพ้ให้กับพรรคสันนิบาตแห่งชาติเพื่อประชาธิปไตยของนางออง ซาน ซูจี อย่างขาดลอย ได้รับเลือกตั้งเพียง 10 ที่นั่ง เป็นอันดับสาม รองจากพรรคสันนิบาตแห่งชาติเพื่อประชาธิปไตย (392 ที่นั่ง) และพรรคสันนิบาตแห่งชาติรัฐฉานเพื่อประชาธิปไตย (23 ที่นั่ง) และคณะทหารเข้าก่อการรัฐประหาร และยกเลิกผลการเลือกตั้ง
วิทยาลัยเกษตรและเทคโนโลยีนครราชสีมา สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีนครราชสีมา (อังกฤษ : NakhonRatchasima College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดนครราชสีมา โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)ดังนั้น รองอำมาตย์มณฑลโทขุนเหมสมาหาร (นายประพงศ์ สกุนตะนาค) นายอำเภอจันทึก พร้อมด้วย นายสวัสดิ์ ศิริพัฒน์ กรรมการอำเภอ จึงได้ออกสำรวจที่ว่างเปล่า และเมื่อพิจารณาโดยรอบคอบแล้วเห็นว่าที่นาของราษฎรซึ่งตั้งอยู่ทางทิศตะวันออกของหมู่บ้านใหม่สำโรง ที่ดินของ ผู้บริจาคมีเนื้อที่ประมาณ 300 ไร่ สมควรตั้งเป็นโรงเรียนประถมกสิกรรมได้เพราะ
ก. มีเนื้อที่กว้างขวางพอแก่ความต้องการ
ข. ดินดีอุดมสมบูรณ์
ค. อยู่ใกล้ลำตะคอง ทดน้ำมาใช้ในโรงเรียนคงสำเร็จ ประกอบกับอาศัยน้ำจากลำคลองเล็กๆ ในฤดูฝน ไหลจากเขาน้อยและเขาสะเดาทางทิศเหนือของโรงเรียน
ครั้นต่อมา อำมาตย์เอกพระยานายกนรชนวิมลภักดี ผู้ว่าราชการจังหวัดกับอำมาตย์ตรี พระชนุปการกิจ เกษตรมณฑลนครราชสีมา เป็นกรรมการพิจารณาซื้อที่ดินรายนี้ ราคา 1,200 บาท
ต่อจากนั้น ขุนเหมสมาหาร นายอำเภอจันทึก ได้เริ่มลงมือก่อตั้งโดยขอแรงราษฎรจากตำบลบ้านหัน ตำบลสีคิ้ว ตำบลลาดบัวขาว ตำบลกุดน้อย และบางหมู่บ้าน ลงมือถางป่านี้จนเสร็จ และได้ขอแรงราษฎรตำบลสีคิ้ว ตำบลลาดบัวขาว สุมเผาและขุดตอไม้ ปราบพื้นที่ให้ราบเรียบจนเสร็จโดยมีขุนเหมสมาหาร ควบคุมดูแลตลอดมา และได้เริ่มทำแผนผัง ปลูกสร้างโรงเรียน อาคารเรียน บ้านพักครู โรงครัวและโรงอาหาร ช่างปลูกสร้างอาศัยราษฎรบ้านบุ่งลำไย โดยมีขุนบาลบุ่งลำไย กำนันตำบล บุ่งลำไย เป็นหัวหน้าช่างปลูกสร้าง โดยขุนเหมสมาหาร ควบคุมการปลูกสร้างจนเสร็จเรียบร้อย ในขณะนั้นมีเนื้อที่ทั้งหมด 564 ไร่
พ.ศ. 2503 ตามแผนการศึกษาแห่งชาติ ได้เปลี่ยนจากการเรียกชื่อประโยคมัธยมอาชีวศึกษาตอนปลาย (แผนกเกษตรกรรม) เรียกใหม่ว่าประโยคมัธยมศึกษาตอนต้น สายอาชีพแผนกเกษตรกรรม
ตามประกาศกระทรวงศึกษาธิการ
“การศึกษาเพื่อชีวิตและสังคม”
ปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
รับนักศึกษาจบปวส. เกษตรศาสตร์ หรือ พืชศาสตร์
http://www.kasetkorat.ac.th/web2553/index.html
https://plus.google.com/photos/101989284377996128618/albums/5756405146841462097?banner=pwa&gpsrc=pwrd1#101989284377996128618/photos
วิทยาลัยการอาชีพชุมพวง
วิทยาลัยการอาชีพชุมพวง เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา ประกาศจัดตั้งโดยนายสุขวิช รังสิตพลขณะดำรงตำแหน่งรัฐมนตรีว่าการกระทรวงศึกษาธิการ เมื่อวันที่ 10 กรกฎาคม พ.ศ.2540 โดยเปิดสอน 2 หลักสูตร คือ ปวช.และ ปวส.
ปูดูเชร์รี
ปุทุจเจรี ( "ปูดุกเชรี" อ่าน "ปูดุชเชรี" ; "ปูดูเชรี") หรือชื่อเดิมคือ พอนดิเชอร์รี หรือ พอนดี ( หรือ Pondy) เป็นเขตการปกครองดินแดนสหภาพแห่งหนึ่งของสาธารณรัฐอินเดีย ซึ่งเดิมพื้นที่นี้เคยเป็นอดีตอาณานิคมของประเทศฝรั่งเศส และมีดินแดนส่วนแยกอีกจำนวนหนึ่ง แต่เรียกรวมว่า ปุทุจเจรี เนื่องจากปุทุจเจรีเป็นดินแดนส่วนใหญ่ เดิมปุทุจเจรี มีชื่อเดิมว่า พอนดิเชอร์รี แต่ต่อมาในปี พ.ศ. 2549 ได้มีการเปลี่ยนชื่อเมืองใหม่ ซึ่งมีความหมายว่า "หมู่บ้านใหม่" ตามภาษาทมิฬ
วิทยาลัยเทคนิคปักธงชัย
วิทยาลัยเทคนิคปักธงชัย เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน 2 หลักสูตร คือ ปวช.และ ปวส.
วิทยาลัยเทคนิคปักธงชัย เดิมชื่อวิทยาลัยเทคนิคนครราชสีมาแห่งที่ 2 กระทรวงศึกษาธิการ ได้ประกาศจัดตั้งวิทยาลัยขึ้น เมื่อวันที่ 28 กรกฎาคม 2540 เป็นสถานศึกษาสังกัดกองวิทยาลัยเทคนิค กรมอาชีวศึกษา ซึ่งตั้งอยู่ที่ 99 หมู่ 1 ตำบลตูม อำเภอปักธงชัย จังหวัดนครราชสีมา บนเนื้อที่ 204 ไร่ 2 งาน 20 ตารางวา ซึ่งพื้นที่นี้แต่เดิมราษฎรได้ใช้เป็นที่เลี้ยงสัตว์ ต่อมาทางสภาตำบลตูมได้เสนอให้ใช้พื้นที่นี้เป็นสถานที่จัดตั้งวิทยาลัย เพื่อประโยชน์ของสาธารณชนและส่งเสริมการศึกษา ซึ่งสอดคล้องกับนโยบายของกระทรวงศึกษาธิการที่มีนโยบายให้ขยายการศึกษาให้กว้างขวางและสอดคล้องกับความต้องการของท้องถิ่นและตลาดแรงงาน เพื่อเป็นการแก้ไขปัญหาการขาดแคลนกำลังคน อีกทั้งเป็นการเสริมสร้าง และพัฒนากำลังคนของประเทศให้มีคุณภาพในการประกอบอาชีพ ตามแผนพัฒนาเศรษฐกิจและสังคมแห่งชาติ ฉบับที่ 8
วิทยาลัยการอาชีพบัวใหญ่
วิทยาลัยการอาชีพบัวใหญ่ เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน 2 หลักสูตร คือ ปวช.และ ปวส.
365 วันแห่งรัก
365 วันแห่งรัก เป็นนวนิยายไทย ประพันธ์โดย ร่มแก้ว พิมพ์ครั้งแรกเมื่อเดือนมกราคม พ.ศ. 2551 โดยสำนักพิมพ์พิมพ์คำ ได้ถูกนำไปสร้างเป็นละครโทรทัศน์ทางช่อง 3 พ.ศ. 2553
'ลัลนารี' และ 'ตุลา' คู่สามีภรรยาข้าวใหม่ปลามันที่เพิ่งร่วมชีวิตกัน แต่สมุดบันทึกคำทำนายสีน้ำตาลเก่าๆ ที่กล่าวว่า ชีวิตคู่ของทั้งสองขึ้นอยู่กับ 365 วันหลังจากนี้ไป ความหวาดระแวงกับแรงหึงของลัลนารี จึงส่งผลต่อชีวิตรักชีวิตคู่ได้อย่างใหญ่หลวง ตรงข้ามกับตุลา สามีอัยการหนุ่มผู้ยึดหลักความเชื่อใจและมั่นคงต่อภรรยาเท่านั้นที่จะทำให้การครองชีวิตคู่ยั่งยืนตลอดไป
หย่าเพราะมีชู้
หย่าเพราะมีชู้ เป็นภาพยนตร์ไทยที่ออกฉายในปี พ.ศ. 2528 สร้างจากบทประพันธ์ของ อุดม ศุภสินธุ์ กำกับโดย มานพ อุดมเดช โดยร่วมงานกับ พูนทรัพย์โปรดักชั่น ของ วิศิษฐ์ มิ่งวัฒนบุญ นำแสดงโดย สินจัย หงษ์ไทย, นาถยา แดงบุหงา, อภิชาติ หาลำเจียก และ ชนประคัลภ์ จันทร์เรือง ได้รับรางวัลพระราชทานพระสุรัสวดี (ตุ๊กตาทอง) ภาพยนตร์ยอดนิยม ประจำปี พ.ศ. 2528 ทำรายได้ประมาณ 6 ล้านบาท
จุดเด่นของภาพยนตร์ อยู่ที่การแสดงบทบาทของตัวละครหญิง คือ ทนายสาว(นาถยา) กับอาจารย์พรรณพร(สินจัย) โดยมีผู้พันยุทธ(อภิชาติ) สามีของพรรณพรเป็นโจทก์ฟ้องหย่า เพราะฝ่ายภรรยาไปแอบมีชู้รักเป็นพลทหารในสังกัดของผู้พันเอง แต่สามีอยากจะหย่าขาดเพราะต้องการไปมีผู้หญิงใหม่ และสามียังเป็นกามโรคต่างหาก มีการดำเนินฉากในชั้นศาลจนจบเรื่อง
อันเดรอัส เมิลเลอร์
อันเดรอัส เมิลเลอร์ () เป็นอดีตนักฟุตบอลชาวเยอรมนี เล่นในตำแหน่งกองกลางตัวรุก